บ่ายสามโมงกว่าแล้ว เป็นเวลาที่กำลังง่วงนอนเลยเนอะ เอางี๊ดีกว่า มานั่งอ่านรีวิวของเราแก้ง่วงกันเต๊อะ(ยังอุตสาห์จะจับโยงเข้ามาเกี่ยวกันอีก 55)

ร้าตที่เรากำลังจะเขียนถึงต่อไปนี้มีชื่อร้านว่า ร้านเล่าซา(คลองเตย)ค่ะ แต่เป็นสาขาที่อยู่แถวพัฒนาการนะคะ อยู่ติดซอยโรงเรียนเตรียมอุดมศึกษาพัฒนาการเลยล่ะค่ะ

ร้านนี้เป็นร้านเล็กๆ ออกแนวยาวค่ะ ลูกค้าค่อนข้างเยอะเลยทีเดียวเชียวล่ะ ตอนเที่ยงที่ไปกิน เกือบไม่มีที่นั่งแน่ะ เหอๆ บรรยากาศในร้านจะออกแนวทึมๆไปหน่อย แออัดเล็กๆ และเสียงค่อนข้างจะดังค่ะ

พนักงานที่ร้านน่ารักดีค่ะ บริการดีเยี่ยม เรียกปุ๊บมาปั๊บ ขนาดลูกค้าเยอะนะ ยังดูแลกันทั่วถึงมากค่ะ ^^ น่าประทับใจๆ

ก๋วยเตี๋ยวของที่ร้าน กินคำแรกเราว่าไม่อร่อย(เพราะยังไม่ทันจะได้คลุกก็ตักกินซะแล้ว เหอๆ) เกือบจะปรุงรสเพิ่มแล้วค่ะ พอดีคลุกๆกับน้ำแล้วหม่ำอีกคำ เลยรู้สึกว่า ดีนะที่ยังไม่ใส่เครื่องปรุงเพิ่ม เพราะรสชาติเดิมที่เขาทำมามันอร่อยอยู่แล้วววว ถูกใจที่สุดก็เป็นตัวน้ำก๋วยเตี๋ยวนี่แหละค่ะ รสชาติกำลังดี เราตักน้ำกินจนเกลี้ยงเลยอะค่ะ แหะๆ ต้องบอกเลยว่า ถูกใจใช่เลย แนะนำอย่างแรงค่ะร้านนี้ ^^